wannaphong/clean_thaiwikipedia huggingface dataset:
# สุริยุปราคา 22 กรกฎาคม พ.ศ. 2552
สุริยุปราคาเต็มดวง 22 กรกฎาคม พ.ศ. 2552 เป็นปรากฏการณ์ทางธรรมชาติ โดยมีจุดเริ่มต้นในวันที่ 21 กรกฎาคม พ.ศ. 2552 (ตามเวลา UTC) แล้วข้ามเข้าสู่วันที่ 22 กรกฎาคม พ.ศ. 2552 เงามืดได้เริ่มพาดผ่านบริเวณตอนเหนือของประเทศอินเดีย ตั้งแต่ดวงอาทิตย์ขึ้นจากเส้นขอบฟ้า เข้าสู่ ประเทศเนปาล ประเทศบังคลาเทศ ประเทศภูฐาน และ ประเทศพม่า ก่อนที่จะเข้าสู่ตอนกลางของประเทศจีน โดยเงามืดพาดผ่านเมืองสำคัญของประเทศจีนเป็นจำนวนมาก และ พาดผ่านลงสู่ที่บริเวณมหาสมุทรแปซิฟิกจนสิ้นสุดเมื่อดวงอาทิตย์ลับขอบฟ้าเหนือมหาสมุทรแปซิฟิก 
ปรากฏการณ์ครั้งนี้เป็นการเกิดสุริยุปราคาที่บงบังดวงอาทิตย์ได้นานมากกว่า 6 นาที 39 วินาที ยาวนานที่สุดตั้งแต่การเกิดสุริยุปราคาเมื่อวันที่ 12 กรกฎาคม พ.ศ. 2534 และนับว่ายาวนานที่สุดในคริสต์ศตวรรษที่ 21 ประเทศที่เป็นสุริยุปราคาบางส่วน เช่น ไทย ลาว พม่า ไต้หวัน เกาหลีเหนือ เกาหลีใต้ ญี่ปุ่น

 สุริยุปราคาบางส่วนในไทย 
การเกิดสุริยุปราคาเต็มดวง 22 กรกฎาคม 2552 ประเทศไทยสามารถเห็นได้เพียงบางส่วนเท่านั้น โดยเฉพาะภาคเหนือและภาคอีสาน
เริ่มสัมผัสในเวลา 7:02 น. (จังหวัดแม่ฮ่องสอน) บดบังมากที่สุดประมาณ 69% (จังหวัดเชียงราย) และสิ้นสุดเวลา 09:19 น. (จังหวัดอุบลราชธานี) ตารางการเกิดสุริยุปราคาบางส่วนในประเทศไทย 

สุริยุปราคาครั้งนี้ได้มีกิจกรรมจัดดูตามจังหวัดต่าง ๆ ทั่วประเทศ เช่น กรุงเทพมหานครมี 3 จุด คือ โรงเรียนเทพศิรินทร์, วงเวียน 22 กรกฎาคม และจุฬาลงกรณ์มหาวิทยาลัยเตรียมพร้อมต้อนรับ "สุริยุปราคา" แห่งศตวรรษ แต่ทัศนียภาพส่วนใหญ่ถูกบดบังด้วยเมฆฝน ท้องฟ้าปิดจึงทำให้ไม่สามารถมองเห็นได้ เว้นแต่พื้นที่ภาคเหนือบางส่วนชาวอินเดียจำนวนมาก แห่ดูปรากฏการณ์สุริยุปราคาที่แรกของโลก 

 รูปภาพ 
 เต็มดวง 

 บางส่วน
# เดอะแบช (2009)
เดอะแบช (The Bash 2009) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 28 มิถุนายน ค.ศ. 2009 ณ อาร์โคแอรีนา ในแซคราเมนโต รัฐแคลิฟอร์เนีย ซึ่งเป็นรายการในลำดับรายการเดอะแบชครั้งที่ 6 และเป็นครั้งแรกที่ได้เปลี่ยนมาใช้ชื่อ เดอะแบช โดยแสดงนักมวยปล้ำจากรอว์ สแมคดาวน์และอีซีดับเบิลยู ในรายการนี้มีการแข่งขันปล้ำกัน 8 รายการด้วยกัน

ผลการปล้ำ
#ผลการปล้ำแมทช์การปล้ำเวลาDarkอาร์ ทรูต ชนะ เชลตัน เบนจามินแมทช์การปล้ำเดี่ยวUnknown1ทอมมี ดรีเมอร์ (c) ชนะ แจ็ก สแวกเกอร์, คริสเตียน, มาร์ก เฮนรี (พร้อมด้วย โทนี แอตแลส) และ ฟินเลย์แมทช์การปล้ำชิงแชมป์โลก ECW ในแมทช์แชมป์เปี้ยนชิป สแกมเปิ้ล14:462เรย์ มิสเตริโอ ชนะ คริส เจริโค (c) แมทช์การปล้ำเดี่ยว เพื่อชิง แชมป์อินเตอร์คอนติเนนทัล โดยมีข้อแม้ว่าถ้าเรย์แพ้ เรย์ต้องถอดหน้ากากปล้ำตลอดชีวิต15:423ดอล์ฟ ซิกก์เลอร์ ชนะ เดอะเกรทคาลี (พร้อมด้วย รานจิน ซิงห์)แมทช์การปล้ำไม่มีกฎกติกา04:594เอดจ์ และ คริส เจริโค ชนะ เดอะโคลอนส์ (คาลีโต และ ปรีโม) (c) และ เดอะเลกาซี (โคดี โรดส์ และ เท็ด ดีบีอาซี)แมทช์การปล้ำแทกทีมสามเส้าเพื่อชิงแชมป์แทกทีมยูนิฟายด์09:375มิเชล แมคคูล (พร้อมด้วย อลิเซีย ฟอกซ์) ชนะ เมลิน่า (c)แมทช์การปล้ำเดี่ยว เพื่อชิงแชมป์โลกหญิง WWE06:346เจฟฟ์ ฮาร์ดี ชนะฟาล์ว ซีเอ็ม พังก์ (c)แมทช์การปล้ำเดี่ยว เพื่อชิงแชมป์โลกเฮฟวี่เวท14:367จอห์น ซีนา ชนะ เดอะมิซแมทช์การปล้ำเดี่ยว05:398แรนดี ออร์ตัน (c) ชนะ ทริปเปิลเอชแมทช์การปล้ำ 3 แมทช์ เพื่อชิงแชมป์ WWE21:23

ดูเพิ่ม
ดับเบิลยูดับเบิลยูอี เดอะแบช
รายชื่อรายการเพย์-เพอร์-วิวของดับเบิลยูดับเบิลยูอี
# บิลบอร์ด 200
thumb

บิลบอร์ด 200  เป็นชาร์ตอันดับเพลง 200 อันดับของนิตยสารบิลบอร์ด ที่รายงานยอดขายสูงสุดของอัลบั้มเพลงและอีพีในสหรัฐ ตีพิมพ์เป็นรายสัปดาห์ รายงานความนิยมของศิลปินหรือกลุ่มศิลปิน 

ชาร์ตยึดจากยอดขาย (ทั้งส่วนจากร้านค้าและดิจิทัลดาวน์โหลด) ของอัลบั้มในสหรัฐ ยอดขายประจำสัปดาห์จะนับจากวันจันทร์และสิ้นสุดวันอาทิตย์ ชาร์ตใหม่จะตีพิมพ์ในวันพฤหัสในฉบับของวันเสาร์ถัดไป

ตัวอย่าง:

จันทร์ 1 มกราคม — เริ่มนับยอดขายประจำสัปดาห์ 
อาทิตย์ 7 มกราคม  — สิ้นสุดนับยอดขายประจำสัปดาห์
พฤหัส 11 มกราคม — ชาร์ตใหม่ตีพิมพ์ในฉบับวันเสาร์ที่ 20 มกราคม

โดยทั่วไปแล้วสินค้า อัลบั้มเพลงจะออกวางขายในตลาดอเมริกันวันอังคาร ส่วนการดาวน์โหลดแบบดิจิทัลก็จะรวมเข้าไปในตารางบิลบอร์ด 200 ด้วย ตราบใดที่ขายทั้งอัลบั้ม อัลบั้มที่ไม่ได้ขายในร้านค้าในสหรัฐ (ยังไม่รวมถึงการขายแบบนำเข้า) ก็จะไม่นับเข้าชาร์ต และจากนโยบายอันยาวนานที่จะไม่นับยอดขายจากร้านเฉพาะที่ไม่ใช่ร้านขายซีดีโดยตรง หรืออย่างร้านขายสินค้าจากโรงงาน เช่นวอล-มาร์ต หรือสตาร์บักส์ ก็ถูกยกเลิกไป และนำมานับในชาร์ตด้วยตั้งแต่ 7 พฤศจิกายน ค.ศ. 2007 มีผลต่อชาร์ตตั้งแต่ 17 พฤศจิกายน ค.ศ. 2007 เป็นต้นไป

อัลบั้มอันดับหนึ่งอัลบั้มล่าสุด ลงวันที่ 29 กันยายน ค.ศ. 2018 บนชาร์ตบิลบอร์ด 200 คืออัลบั้มครายพริตตี  ของแคร์รี อันเดอร์วูด
# ชาร์ตเพลง
ชาร์ตเพลง  คือวิธีการจัดอันดับในเรื่องความนิยมในระหว่างช่วงเวลา ตัวอย่างชาร์ตเพลงเช่น ฮิตพาเรด ฮอต 100 หรือ ท็อป 40 เป็นสิ่งเบื้องต้นการตลาดทางด้านสถิติการขาย จนกลายเป็นที่นิยมทางวัฒนธรรมสื่อที่มีชาร์ตต่าง ๆ เป็นของตนเอง

ชาร์ตมีเกณฑ์ที่แตกต่างกันไปเพื่อแสดงความนิยม โดยมากแล้วจะเป็นยอดขายอัลบั้ม เพลง คาสเซตต์ ซีดี หรือยอดการเปิดออกอากาศ และล่าสุดกับยอดดาวน์โหลด

ในบางชาร์ตจะมีลักษณะแนวเพลงเฉพาะและชาร์ตตามท้องที่นั้น (ถึงแม้ว่าชาร์ตดาวน์โหลดจะไม่ง่ายที่จะบอก) ระยะเวลาในการรวบรวมอันดับโดยมากจะเป็น 1 อาทิตย์ ซึ่งอาจจะมีการตีพิมพ์หรือออกอากาศในช่วงท้ายสัปดาห์ ผลรวมสำหรับปีหรือทศวรรษเป็นชาร์ตที่รวมมาจากชาร์ตประจำสัปดาห์นั้น ชาร์ตเพลงกลายเป็นสิ่งสำคัญในการวัดความสำเร็จของเพลงต่าง ๆ
# ร็อกวิธยู
ร็อกวิธยู (Rock with You) อาจหมายถึง: 

 "ร็อกวิธยู (เพลงโบอา)", ของโบอา 
 "ร็อกวิธยู (เพลงไมเคิล แจ็กสัน)", ของไมเคิล แจ็กสัน 
 "ร็อกวิธยู (เพลงเจเน็ต แจ็กสัน)", เพลงของเจเน็ต แจ็กสัน
# ไอวอนต์ยูแบ็ก
"ไอวอนต์ยูแบ็ก"  เป็นซิงเกิลปี 1969 โดยวงเดอะแจ็กสันไฟฟ์ สังกัดค่ายโมทาวน์ มีเพลงหน้าบีเป็นเพลงเก่าของสโมกีย์ โรบินสัน แอนด์เดอะมิเรเคิลส์ ที่ชื่อ "Who's Lovin' You" ถือเป็นซิงเกิลเดียวจากอัลบั้มแรกของแจ็กสันไฟฟ์ที่ชื่อ Diana Ross Presents the Jackson 5 เพลงนี้ขึ้นอันดับ 1 บนบิลบอร์ดฮอต 100 เมื่อวันที่ 31 มกราคม ค.ศ. 1970 มียอดขาย 6 ล้านชุดทั่วโลกBoy bands throughout history . By Ed Masley. The Arizona Republic. Viewed 30 June 2009. ในปี 1999 "ไอวอนต์ยูแบ็ก" ถูกบรรจุอยู่ในแกรมมี่ฮอลออฟเฟมGRAMMY Hall Of Fame Award. grammy.com Viewed 30 June 2009.

"ไอวอนต์ยูแบ็ก" ยังติดอันดับ 120 ของนิตยสารโรลลิงสโตน ในการจัดอันดับ 500 เพลงยอดเยี่ยมที่สุดตลอดกาลI Want You Back . Rolling Stone. Published December 9, 2004. Viewed 30 June 2009. และยังติดอันดับ 9 ของนิตยสารเดียวกันในหัวข้อ 100 เพลงป็อปที่ยอดเยี่ยมที่สุดตั้งแต่ปี 1963 ในปี 2006 พิตชฟอร์กมีเดีย ให้เป็นอันดับ 2 ของเพลงที่ดีที่สุดในคริสต์ทศวรรษ 1960 นอกจากนี้ยังระบุว่าท่อนคอรัส "อาจเป็นคอร์ดที่ดีที่สุดในประวัติศาสตร์เพลงป็อป"The 200 Greatest Songs of the 1960s . By Mark Ricardson. Pitchfork Media. Published August 18, 2006. Viewed 30 June 2009.
# มหาวรรค
คัมภีร์มหาวรรค หรือ มหาวรรค คือหมวดหมู่หนึ่งในคัมภีร์ขันธกะ อันเป็นคัมภีร์ที่สองในพระวินัยปิฎกเถรวาท ตามการจัดแบ่งของสมาคมบาลีปกรณ์ มหาวรรค มีเนื้อหาครอบคลุมพระไตรปิฎกเล่มที่ 4-5 มีเนื้อหาว่าด้วยหลักในการประพฤติในด้านขนบธรรมเนียมเพื่ออาจาระที่เหมาะสมของพระสงฆ์ โดยรวมหลักสิกขาบทในคัมภีร์มหาวรรคเรียกว่า สิกขาบทฝ่ายอภิสมาจาร หรือ สิกขาบทนอกพระปาติโมกข์

คัมภีร์มหาวรรคทั้งหมด จัดอยู่ในหมวดขันธกะ อันเป็นส่วนที่สองในพระวินัยปิฎก คู่กับอาทิพรหมจาริยกาสิกขา ที่เป็นข้อปฏิบัติอันเป็นสิกขาบทหลัก คือพระวินัยบัญญัติ อันเป็นสิกขาบทในพระปาติโมกข์ที่จัดอยู่ในหมวดสุตตวิภังค์ โดยสิกขาบทในคัมภีร์มหาวรรคไม่ได้จัดเป็นข้อห้ามตามสิกขาบทบัญญัติในพระปาติโมกข์ ดังนั้นพระสงฆ์ผู้ล่วงละเมิดข้อห้ามในคัมภีร์มหาวรรคก็ไม่ต้องอาบัติสูงสุดถึงปาราชิก โดยต้องเพียงอาบัติทุกกฎหรือถุลลัจจัยพระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".

เนื้อหาในคัมภีร์มหาวรรค นอกจากขนบธรรมเนียมของพระสงฆ์แล้ว ยังมีเนื้อหาว่าด้วยเหตุการณ์สำคัญต่าง ๆ ในพระพุทธประวัติจำนวนมาก เช่น ในหมวดมหาขันธกะอันเป็นหมวดย่อยในคัมภีร์มหาวรรค มีเนื้อหากล่าวถึงพระพุทธประวัติตั้งแต่ครั้งปฐมโพธิกาล จนถึงมัชฌิมโพธิกาล จัดเป็นแหล่งข้อมูลทางประวัติศาสตร์ที่สำคัญของพระพุทธศาสนาในยุคแรก ๆ อีกด้วย

มหาวรรค มาคู่กับ จูฬวรรค อยู่ในหมวดหมู่คัมภีร์ขันธกะแห่งพระวินัยปิฎกเช่นเดียวกัน

 การแบ่งเล่มพระไตรปิฎกในคัมภีร์มหาวรรค 
ปัจจุบัน คัมภีร์พระไตรปิฎก 45 เล่ม ตามการแบ่งของประเทศไทย จะจัดแบ่งคัมภีร์มหาวรรคออกเป็นสองตอนหรือ 2 ภาค โดยจัดให้ตอนแรก (4 ขันธกะแรก) อยู่ในเล่มที่ 4 และตอนที่สอง (6 ขันธกะหลัง) อยู่ในเล่มที่ 5

 หัวข้อในคัมภีร์มหาวรรค 
มหาขันธกะ ว่าด้วยเรื่องสำคัญ ๆ ต่าง ๆ เช่น พระพุทธประวัติ ข้อกำหนดอุปสมบท เป็นต้น มีทั้งหมด 67 หัวข้อย่อย
อุโปสถะขันธกะ ว่าด้วยเรื่องการลงอุโบสถเพื่อแสดงอาณาปาติโมกข์ของพระสงฆ์ทั้งหมด มีทั้งหมด 39 หัวข้อย่อย
วัสสูปนายิกะขันธกะ ว่าด้วยการเข้าพรรษาของพระสงฆ์ มีทั้งหมด 13 หัวข้อย่อย
ปวารณาขันธกะ ว่าด้วยการปวารณา มีทั้งหมด 27 หัวข้อย่อย
# คำคล้องจอง
คำคล้องจอง หรือ คำสัมผัส คือลักษณะอย่างหนึ่งของบทกวี มักจะเป็นฉันทลักษณ์ในคำประพันธ์ประเภทต่าง ๆ

 ลักษณะ 

สัมผัสบังคับ เรียกอีกอย่างว่า สัมผัสนอก หมายถึงสัมผัสที่กำหนดเป็นแบบแผนในคำประพันธ์ เป็นสัมผัสสระ คือมีเสียงสระและตัวสะกดมาตราเดียวกัน เช่นในโคลงสี่สุภาพ บาทแรก คำสุดท้ายของวรรคที่ 2 สัมผัสกับ คำสุดท้ายของวรรคแรก ในบาทที่ 2 และ 3 และบาทที่ 2 คำสุดท้ายของวรรคที่ 2 สัมผัสกับ คำสุดท้ายของวรรคแรก ในบาทที่ 4

ในจินดามณี ฉบับพระโหราธิบดี อธิบายสัมผัสบังคับของโคลงสี่สุภาพไว้ว่า

สัมผัสไม่บังคับ หรือ สัมผัสใน หมายถึงสัมผัสที่มิได้กำหนดไว้ในบังคับของคำประพันธ์ จะมีหรือไม่มีก็ได้ แต่ถ้ามีจะเพิ่มให้ไพเราะขึ้นตามความเหมาะสม ในคำประพันธ์ประเภทกลอนก็มีศัพท์ที่ใช้เรียกสัมผัสในลักษณะต่าง ๆ ไว้ ถ้าจะอนุโลมนำมาเทียบเคียงคือ

 เคียง หมายถึงสัมผัสสระเรียงชิดกัน 2 คำ
 "แหกตาหลอกกลอกคางทำหางโก่ง"
 เทียบเคียง หมายถึงสัมผัสสระเรียงชิดกัน 3 คำ
 "เห็นนกหกกกลูกรัญจวนจิต"
 ทบเคียง หมายถึงสัมผัสสระสองสระเรียงกันสระละ 2 คำ
 "เสียงเลื่อนลั่นครั่นครื้นพื้นพิภพ"
 เทียบแอก หมายถึงสัมผัสสระที่มีสระอื่นคั่น 1 สระ อยู่ปลายวรรค
 "ปีบจำปีจำปาและกาหลง"
 แทรกเคียง หมายถึงมีสระอื่นคั่น 1 สระ อยู่ต้นวรรค
 "สิ้นบุญแล้วน้องแก้วจะลาตาย"
 แทรกแอก เป็นลักษณะเดียวกับเทียบแอกแต่มีสระอื่นคั่น 2 สระ
 "แต่เห็นกันยังไม่ทันได้บอกกล่าว"
 ยมก หมายถึงการซ้ำคำ
 "ถึงวัดทองทองทาบอยู่ปลาบเปล่ง"
 คู่ หมายถึงสัมผัสอักษรชิดกัน 2 คำ
 "ที่เภทภัยสารพัดกำจัดแคล้ว"
 เทียบคู่ หมายถึงสัมผัสอักษรชิดกัน 3 คำ
 "มาแปลงเปลี่ยนแปลกไปไม่เหมือนก่อน"
 เทียมรถ หมายถึงสัมผัสอักษรชิดกัน 4 คำ
 "โอ้อกเอ๋ยอาวรณ์ต้องจรจาก"
 เทียบรถ หมายถึงสัมผัสอักษรชิดกัน 5 คำ
 "มาโรยร่วงเรียมรศเรณูนวล"
 ทบคู่ คือสัมผัสอักษร 2 อักษรเรียงกัน 2 คำ
 "จนดาวเดือนเลื่อนลับไปจากฟ้า"
 แทรกคู่ เป็นสัมผัสอักษรที่มีอักษรอื่นคั่น 1 คำ
 "ตัวคนเดียวหลงเดินในดงแดน"
 นิสสัย หมายถึงสัมผัสอักษรระหว่างปลายวรรคหน้ากับต้นวรรคหลัง
 "ฝืนวิโยคโศกเศร้าเข้าในห้อง เห็นแท่นทองที่ประทมภิรมย์สงวน"
 นิสสิต อักษรปลายวรรคหน้าสัมผัสอักษรที่สองของวรรคหลัง
 "ให้ปลาบปลื้มมิได้ลืมละอาลัย คิดแล้วให้หวนช้ำระกำทรวง"สวัสดี

สัมผัสในถือเป็นอลังการทางภาษาที่งดงามของวรรณศิลป์ไทยอย่างหนึ่ง คำประพันธ์ที่แพรวพราวด้วยสัมผัสในย่อมฟังรื่นไหล แต่ทั้งนี้คำที่ใช้ต้องดีทั้งเสียงและความหมาย
สัมผัสในของโคลงสี่สุภาพก็จะมีทั้งในวรรคเดียวกัน และระหว่างวรรคของบาทเดียวกัน ทั้งสัมผัสสระ และสัมผัสอักษร
หากไม่มีสัมผัสอักษรระหว่างวรรคแรกกับวรรคหลังของแต่ละบาท วรรคหลังควรเป็นคำที่มีสัมผัสอักษร เสียงของโคลงก็จะฟังเลื่อนไหล
# จูฬวรรค
คัมภีร์จูฬวรรค หรือ จูฬวรรค (คัมภีร์จุลวรรค หรือ จุลวรรค) แปลว่า หมวดเล็ก คือหมวดหมู่ที่สองในคัมภีร์ขันธกะ อันเป็นคัมภีร์ที่สองในพระวินัยปิฎกเถรวาท ตามการจัดแบ่งของสมาคมบาลีปกรณ์ จูฬวรรค มีเนื้อหาครอบคลุมพระไตรปิฎกเล่มที่ 6-7 มีเนื้อหาว่าด้วยหลักโดยเบ็ดเตล็ดในการประพฤติในด้านขนบธรรมเนียมเพื่ออาจาระที่เหมาะสมของพระสงฆ์ รวมไปถึงส่วนสังฆกรรมประเภทนิคหกรรมของพระสงฆ์ด้วย โดยรวมหลักสิกขาบทในคัมภีร์จูฬวรรคเรียกว่า สิกขาบทฝ่ายอภิสมาจาร หรือ สิกขาบทนอกพระปาติโมกข์

คัมภีร์จูฬวรรคทั้งหมด จัดอยู่ในหมวดขันธกะ อันเป็นส่วนที่สองในพระวินัยปิฎก คู่กับอาทิพรหมจาริยกาสิกขา ที่เป็นข้อปฏิบัติอันเป็นสิกขาบทหลัก คือพระวินัยบัญญัติ อันเป็นสิกขาบทในพระปาติโมกข์ที่จัดอยู่ในหมวดสุตตวิภังค์ โดยเนื้อหาส่วนใหญ่ในคัมภีร์จูฬวรรคภาคแรกเกี่ยวกับสังฆกรรมวิธีการลงนิคหกรรม, ปริวาสกรรม, และวิธีการระงับอธิกรณ์ มีเนื้อหาเกี่ยวสิกขาบทแต่เพียงเล็กน้อย โดยสิกขาบทในคัมภีร์จูฬวรรคไม่ได้จัดเป็นข้อห้ามตามสิกขาบทบัญญัติในพระปาติโมกข์ ดังนั้นพระสงฆ์ผู้ล่วงละเมิดข้อห้ามในคัมภีร์มหาวรรคก็ไม่ต้องอาบัติสูงสุดถึงปาราชิก โดยต้องเพียงอาบัติทุกกฎหรือถุลลัจจัย พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".

เนื้อหาในคัมภีร์จูฬวรรค แสดงถึงกระบวนการในการแก้ปัญหาอย่างมีระบบของคณะสงฆ์ (ญัตติกรรม) บางตอนมีเนื้อหาแสดงถึงขั้นตอนในกระบวนการยุติธรรมที่ผสมผสานกันระหว่างหลักเสียงข้างมาก (Majority rule) กับหลักการในพระธรรมวินัย เช่นใน เยภุยยสิกา เป็นต้น

จูฬวรรค มาคู่กับ มหาวรรค อยู่ในหมวดหมู่คัมภีร์ขันธกะแห่งพระวินัยปิฎกเช่นเดียวกัน

 การแบ่งเล่มพระไตรปิฎกในคัมภีร์มหาวรรค 
ปัจจุบัน คัมภีร์พระไตรปิฎก 45 เล่ม ตามการแบ่งของประเทศไทย จะจัดแบ่งคัมภีร์จูฬวรรคออกเป็นสองตอนหรือ 2 ภาค ทั้งหมด 12 ขันธกะ โดยจัดให้ตอนแรก (4 ขันธกะแรก) อยู่ในเล่มที่ 6 และตอนที่สอง (8 ขันธกะหลัง) อยู่ในเล่มที่ 7

 หัวข้อในคัมภีร์จูฬวรรค
# พิตบูล (แร็ปเปอร์)
อาร์มาโด คริสเตียน เปเรซ    หรือที่รู้จักในชื่อ พิตบูล  หรืออีกชื่อ "Lil' Chico" หรือ Mr. Area codes 305 และ 786 เป็นนักร้องและนักแรปชาวอเมริกา เข้าสู่วงการครั้งแรก ร่วมงานกับ Lil Jon อัลบั้มKings of Crunk ในปี 2002 หลังจากนั้นก็ได้เปิดตัวอัลบั้มในปี 2004 ชื่อว่า M.I.A.M.I. (ชื่อเต็มคือ Money Is a Major Issue) ภายใต้สังกัด TVT Record หลังจากนั้นมา ได้เปิดตัวอัลบั้มที่ 2 ชื่อชุดว่า  El Mariel ในปี 2006 และที่สามชื่อ  The Boatlift ในปี 2007
# พระเจ้าแทโซแห่งพูยอ
พระเจ้าแทโซ (7 ปีก่อนคริสตกาล - คริสต์ศักราชที่ 22) ทรงเป็นผู้ครองอาณาจักรพูยอลำดับที่ 3 ต่อจากพระเจ้ากึมวา

 พระราชประวัติ 

พระเจ้าแทโซ เป็นพระราชโอรสใน พระเจ้ากึมวา และเป็นพระราชนัดดาใน พระเจ้าแฮบูรู สมัยที่พระองค์ยังคงดำรงตำแหน่งเจ้าชายแห่งอาณาจักรพูยอนั้น พระองค์ทรงเป็นปรปักษ์กับเจ้าชายจูมง พระองค์ทรงทำทุกวิถีทางเพื่อกำจัดเจ้าชายจูมงตลอดเวลา และเมื่อเจ้าชายจูมงแยกออกไปตั้งอาณาจักรโคกูรยอที่แคว้นโชบุน พระองค์ก็ทรงทำสงครามกับอาณาจักรโคกูรยอตลอดเช่นกัน หลังจากที่พระองค์ได้ครองราชย์ต่อจากพระเจ้ากึมวา พระองค์ทรงปฏิรูปการทหารในอาณาจักรพูยอให้เข้มแข็งยิ่งขึ้น เข้มแข็งยิ่งกว่าอาณาจักรโคกูรยอ ทำให้อาณาจักรโคกูรยอในการปกครองของ พระเจ้ายูริ นั้นไม่กล้ากล้ำกรายเข้ามาในอาณาจักรพูยอ 

 สวรรคต 

ตามประวัติศาสตร์นั้น พระเจ้าแทโซได้เสด็จสวรรคตจากการถูก พระเจ้าแดมูซิน สังหารพระองค์ในสงครามระหว่างอาณาจักรพูยอ กับ อาณาจักรโคกูรยอ ซึ่งสงครามครั้งนั้น เป็นช่วงบั้นปลายรัชกาลของพระองค์ และเนื่องจากพระเจ้าแทโซไม่ทรงมีรัชทายาท และไม่ทรงมีราชบุตร ทำให้พระเจ้าแดมูซิน ได้ทรงสถาปนาเจ้ายองโพพระอนุชาของพระเจ้าแทโซ เสด็จขึ้นครองราชย์ในเวลาต่อมา แต่อาณาจักรพูยอได้ถูกพระเจ้าแดมูซินผนวกเข้ากับอาณาจักรโคกูรยอ ทำให้อาณาจักรพูยอมีฐานะเป็นประเทศราชของอาณาจักรโคกูรยอนับแต่นั้นเป็นต้นมา
และพระเจ้าแดมูซิน ทรงได้ สถาปนา เจ้ายองโพ พระอนุชา ของพระเจ้าแทโซ ขึ้นครองราชย์แค้วนพูยอ ในฐานะเจ้าประเทศราชของโกคูรยอ
หมวดหมู่:อาณาจักรพูยอ
# อิลซัจจาโตเร
อิลซัจจาโตเร (; หมายถึง นักวิเคราะห์) เป็นหนังสือที่เขียนโดยกาลิเลโอ กาลิเลอี ตีพิมพ์เผยแพร่ในกรุงโรมเมื่อเดือนตุลาคม ค.ศ. 1623

เนื้อหาภายในหนังสือเป็นการโต้แย้งงานเขียนเกี่ยวกับ ดาวหาง ของ โอราซิโอ กราสซี พระเยซูอิดผู้เป็นนักคณิตศาสตร์ที่วิทยาลัยโรมาโน เมื่อ ค.ศ. 1618 โดยที่ในคราวนั้น กราสซีกับเพื่อนๆ ผู้นิยมนับถืออริสโตเติล เป็นฝ่ายถูก ส่วนกาลิเลโอเป็นฝ่ายผิด เนื่องจากกาลิเลโอเข้าใจว่าดาวหางเป็นเพียงภาพลวงตาจากแสง ไม่ใช่วัตถุจริงๆ

ค.ศ. 1616 กาลิเลโอดูจะสงบปากสงบคำลงเนื่องจากแนวคิดจากโคเปอร์นิคัส จนถึง ค.ศ. 1623 พระคาร์ดินัล มัฟฟีโอ บาร์เบรินี ผู้อุปถัมภ์แห่ง Lynx และลุงของพระคาร์ดินัลฟรันเชสโก บาร์เบรินี ได้ขึ้นเป็นสมเด็จพระสันตะปาปาเออร์บันที่ 8 ทำให้กาลิเลโอลำพองใจจากการที่มีผู้สนับสนุนเป็นผู้ดำรงตำแหน่งสูงสุดในศาสนจักร ซึ่งยืนยันจากการที่เขาเดินทางไปยังกรุงโรม

หน้าปกของ อิลซัจจาโตเร เป็นตราสัญลักษณ์ของตระกูลบาร์เบรินี ประกอบด้วยผึ้งงานสามตัว หนังสือนี้เขียนคำอุทิศถวายแด่พระสันตะปาปาองค์ใหม่ ภาพบนหน้าปกยังแสดงพระสันตะปาปาโปรดให้สมาชิกของ Lynx คนหนึ่งคือ Cesarini เป็นผู้ถวายการรับใช้สูงสุด หนังสือนี้มีเหล่าสมาชิกของ Lynx ช่วยในการเรียบเรียงและพิมพ์เผยแพร่ด้วย

แม้ว่า อิลซัจจาโตเร จะมีใจความสำคัญเกี่ยวกับฟิสิกส์เชิงคณิตศาสตร์ แต่ประเด็นหลักของเรื่องคือการเย้ยหยันนักดาราศาสตร์เชิงคณิตศาสตร์ โดยมีเป้าหมายไปที่ทฤษฎีเกี่ยวกับดาวหางของพระเยซูอิด ออราซิโอ กราสซี ผู้โต้แย้งจากผลสังเกตพารัลแลกซ์ว่าดาวหางนั้นเคลื่อนที่อยู่ในระดับสูงกว่าดวงจันทร์ ขณะที่กาลิเลโอเห็นว่าดาวหางเป็นภาพแสงที่เกิดขึ้นแบบภาพลวงตา ทว่าหนังสือนี้เป็นที่โปรดปรานของสมเด็จพระสันตะปาปาเออร์บันที่ 8 มากจนโปรดให้อ่านระหว่างรับประทานอาหารเสมอ
# ทามิกิ วากากิ
ทามิกิ วากากิ (เกิด 9 พฤษภาคม ค.ศ. 1972) เป็นนักวาดการ์ตูนชาวญี่ปุ่น จบการศึกษาจากมหาวิทยาลัยเกียวโต สร้างชื่อเสียงจากผลงานเรื่อง เซียนเกมรักขอเป็นเทพนักจีบ

 ผลงาน 
ศึกศิลามหัศจรรย์ อัลบาทรอส
เซียนเกมรักขอเป็นเทพนักจีบ
แต่งงานที่ว่านี่เรื่องจริงเหรอครับ?
# สถานีโทรทัศน์แห่งชาติอาเซอร์ไบจาน
เอแซททีวี (AzTV) หรือ สถานีโทรทัศน์แห่งชาติอาเซอร์ไบจาน  เป็นสถานีโทรทัศน์แห่งชาติควบคุมโดยรัฐบาลแห่งอาเซอร์ไบจาน ออกอากาศครั้งแรกจากบากูเมื่อวันที่ 14 กุมภาพันธ์ 2499 ในยุคนั้นเป็นสาธารณรัฐสังคมนิยมโซเวียตอาเซอร์ไบจาน

ช่องนี้เป็นกรรมสิทธิ์ ตั้งแต่ปี พ. ศ. 2548 โดย บรรษัทกระจายเสียงและโทรทัศน์อาร์เซอร์ไบจาน บริษัทร่วมทุน (อาเซอร์ไบจาน: Azərbaycan Televiziya və Radio VerilişləriQapalıSəhmdarCəmiyyəti) ซึ่งรัฐบาลแห่งชาติเป็นผู้ถือหุ้นรายเดียวเท่านั้น นอกจากนี้ยังเป็นเจ้าของช่องโทรทัศน์  İdman Azərbaycan TV (อิดมาน อาเซอร์ไบจาน ทีวี) ช่องกีฬา และ Mədəniyyət TV (แมแดนีย์แยด ทีวี) ช่องศิลปะวัฒนธรรม

พ.ศ. 2550 ได้มีความจำนงค์ ให้ AZtv เข้าร่วม สหภาพการกระจายเสียงและแพร่ภาพแห่งทวีปยุโรป ถูกปฏิเสธหลังจากที่พบว่ามีการแทรกแซงกับรัฐบาล ช่องAZtv เริ่มออกอากาศทุกวันโดยออกอากาศเพลงชาติอาเซอร์ไบจาน

เทคโนโลยี
การแสดงครั้งแรกของเขาทั้งหมด (รวมถึงมิวสิกวิดีโอ) ที่บันทึกในปี 1956 จะจัดเก็บรักษาไว้ในหอภาพยนตร์ ใน พ.ศ. 2508 สตูดิโอได้เปลี่ยนไปใช้การบันทึกด้วยวีดิโอเทปเนื่องจากราคาไม่แพงและคุณภาพของรายการที่ผลิตได้ (รวมทั้งมิวสิกวิดีโอ) เพิ่มขึ้น AzTV จึงเก็บไฟล์ขนาดใหญ่ของรายการโทรทัศน์ที่บันทึกไว้ทั้งหมดซึ่งบันทึกไว้ในปี 1956 ปัจจุบัน การแสดงทั้งหมดจะถูกเก็บรักษาไว้ในรูปแบบภาพยนตร์และวีดิทัศน์อื่น ๆ

พื้นที่ออกอากาศ
เมื่อ มีนาคม 2014, 99.96% ของประชากรอาเซอร์ไบจานสามารถรับช่อง AzTV ผ่านทางเคเบิล หรือ ทีวีดาวเทียม ทำให้พื้นที่ครอบคลุมมากที่สุดแห่งหนึ่งของอาเซอร์ไบจาน

นอกจากการออกอากาศภายในประเทศแล้ว AzTV ออกอากาศผ่านทางทางอินเทอร์เน็ตในต่างประเทศ ฟรีทีวีผ่านทางดาวเทียม ไปยังยุโรป อเมริกาเหนือ และ บางส่วนของแอฟริกาเหนือ ตะวันออกกลาง และ เอเชียกลาง
# เดอะเกรทอเมริกันแบช
เดอะเกรทอเมริกันแบช เป็นรายการเพย์-เพอร์-วิวที่จัดขึ้นทุกเดือน มิถุนายน/กรกฎาคม โดยจิมครอกเคทท์โปรโมชั่น รายการนี้ได้ก่อตั้งขึ้นในปี ค.ศ. 1985 ภายใต้สมาคม จิมครอคเกตต์โปรโมชั่นส์ ของ แนชั่นแนลเรสต์ลิงแอไลแอนซ์ (NWA) และต่อมาโดย เวิลด์แชมเปี้ยนชิพเรสต์ลิง (WCW) ตามที่ระบุไว้ในหนังสือ ทูบีเดอะแมน ของ ริก แฟลร์ ดัสตี้ โรดส์ เป็นคนคิดคอนเซ็ปต์  “เดอะเกรทอเมริกันแบช” ขึ้นมา 

รายการนี้ถูกจัดเป็นครั้งสุดท้ายเมื่อวันที่ 11 มิถุนายน ค.ศ. 2000 และไม่มีการจัดอีกต่อไป เนื่องจาก ดับเบิลยูดับเบิลยูอีซื้อกิจการของ ดับเบิลยูซีดับเบิลยู แต่อย่างไรก็ตาม หลังจากการเว้นว่างไป 4 ปี รายการนี้ก็ได้กลับมาจัดขึ้นอีกครั้งหนึ่งในเดือนมิถุนายน ค.ศ. 2004 และถูกจัดให้เป็นกรรมสิทธิ์ของค่าย สแมคดาวน์ ตั้งแต่ ค.ศ. 2004 – 2006 ต่อมา ในปี ค.ศ. 2007 เพื่อเป็นการดำเนินรอยตามเรสเซิลเมเนีย รายการเพย์-เพอร์-วิวทุกรายการกลายเป็นกรรมสิทธิ์ของทั้งสามค่าย และในปี ค.ศ. 2009 รายการ "เดอะเกรทอเมริกันแบช" ก็ได้ถูกเปลี่ยนชื่อเป็น "เดอะแบช"

วันที่และสถานที่ของเดอะเกรทอเมริกันแบช
__NOTOC__
 รายการ วันที่ เมือง สถานที่แนชั่นแนลเรสต์ลิงแอไลแอนซ์เดอะเกรทอเมริกันแบช (1985)July 6, 1985Charlotte, North CarolinaAmerican Legion Memorial Stadiumเดอะเกรทอเมริกันแบช (1986)July 1986A tour of 14 shows around the south and eastern parts of the countryเดอะเกรทอเมริกันแบช (1987)July 1987A tour of several shows around the south and eastern parts of the countryเดอะเกรทอเมริกันแบช (1988)July 10, 1988Baltimore, MarylandBaltimore Arenaเดอะเกรทอเมริกันแบช (1989)July 23, 1989Baltimore, MarylandBaltimore Arenaเดอะเกรทอเมริกันแบช (1990)July 7, 1990Baltimore, MarylandBaltimore Arenaเวิลด์แชมเปี้ยนชิพเรสต์ลิงเดอะเกรทอเมริกันแบช (1991)July 14, 1991Baltimore, MarylandBaltimore Arenaเดอะเกรทอเมริกันแบช (1992)July 12, 1992Albany, GeorgiaGray Civic Centerเดอะเกรทอเมริกันแบช (1995)June 18, 1995Dayton, OhioHara Arenaเดอะเกรทอเมริกันแบช (1996)June 16, 1996Baltimore, MarylandBaltimore Arenaเดอะเกรทอเมริกันแบช (1997)June 15, 1997Moline, IllinoisThe MARK of the Quad Citiesเดอะเกรทอเมริกันแบช (1998)June 14, 1998Baltimore, MarylandBaltimore Arenaเดอะเกรทอเมริกันแบช (1999)June 13, 1999Baltimore, MarylandBaltimore Arenaเดอะเกรทอเมริกันแบช (2000)June 11, 2000Baltimore, MarylandBaltimore Arena
# เธรซ
เธรซ (, , , ,) เป็นบริเวณประวัติศาสตร์และภูมิศาสตร์ทางตะวันออกเฉียงใต้ของยุโรป ในปัจจุบันเธรซหมายถึงบริเวณที่ครอบคลุม ตอนใต้ของบัลแกเรีย (เธรซเหนือ), ทางตะวันออกเฉียงเหนือของกรีซ (เธรซตะวันตก), และตุรกีในยุโรป (เธรซตะวันออก) พรมแดนเธรซติดกับทะเลสามทะเล: ทะเลดำ, ทะเลอีเจียน และทะเลมาร์มารา บางครั้งเธรซก็เรียกว่า “รูเมเลีย” (Rumelia) หรือ “ดินแดนของโรมัน” 

ชื่อ
ปรัมปราวิทยา
ในประมวลเรื่องปรัมปรากรีก ชื่อของเธรซมาจากชื่อของวีรสตรีและแม่มดชื่อว่า เธรซ ซึ่งเป็นลูกของโอซีอานัส พาร์ธีโนปี และพี่สาวหรือน้องสาวของยูโรปา
# มาซิโดเนีย (ภูมิภาค)
ภูมิภาคมาซิโดเนีย  เป็นบริเวณภูมิศาสตร์และบริเวณประวัติศาสตร์ของคาบสมุทรบอลข่านทางตะวันออกเฉียงใต้ของยุโรป เขตแดนของมาซิโดเนียเปลี่ยนแปลงตลอดมาในประวัติศาสตร์แต่โดยทั่วไปแล้วจะรวมประเทศห้าประเทศในคาบสมุทรบอลข่าน: กรีซ, นอร์ทมาซิโดเนีย, บัลแกเรีย, แอลเบเนีย และเซอร์เบีย และมีเนื้อที่ราว 67,000 ตารางกิโลเมตรโดยมีประชากรราว 4.76 ล้านคน

มาซิโดเนียเป็นบริเวณที่ตั้งถิ่นฐานที่เก่ที่สุดที่ตั้งกันมาราวตั้งแต่ 9,000 ปีก่อนคริสต์ศักราช และกลายมาเป็นศูนย์กลางของอำนาจของกรีซโบราณ และเป็นบริเวณของความขัดแย้งตลอดมาในประวัติศาสตร์จนกระทั่งถึงทุกวันนี้Krste Petkov Misirkov, On the Macedonian Matters, Sofia 1903
# เกสรผึ้ง
เกสรผึ้ง   เป็นละอองเรณูจากเกสรตัวผู้ของดอกไม้ที่ผึ้งงานนำมารวมไว้ในรังผึ้ง โดยจะติดมากับขาหลังของผึ้งงานขณะเก็บน้ำหวานจากดอกไม้ ใช้เป็นยาได้ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 1 น้ำกระสายยา. พิมพ์ครั้งที่ 3. กทม. อัมรินทร์พริ้นติ้งแอนด์พับลิชชิ่ง. 2556. หน้า 68

 สารอาหารในเกสรผึ้ง 
 คาร์โบไฮเดรต 60%
 กรดอะมิโน 20%
 ไขมัน 7%
 เกลือแร่ 6%
 น้ำ 7%

 ประโยชน์ของเกสรผึ้ง 

 ทางอาหาร เกสรผึ้งเป็นอาหารที่ย่อยสลายง่าย และยังมีคุณค่าต่อการฟื้นฟูความสมดุลของร่างกาย 
 ทางสมุนไพร เกสรผึ้งบรรเทาโรคเหล่านี้ได้ เช่น ภูมิแพ้อากาศและฝุ่นละออง โพรงจมูกอักเสบหรือไซนัส ไข้หวัดใหญ่ หืดหอบ ต่อมลูกหมากอักเสบ ความดันโลหิตสูง เบาหวาน รวมไปถึงชะลอการตกกระของผิวหนัง บรรเทาอาการกระวนกระวายในสตรีวัยหมดประจำเดือน และอาการนอนไม่หลับ เป็นต้น

 รายละเอียด   
ในผึ้งหาอาหาร (ชนิด Apis) เกสรจะถูกเก็บไว้ในห้องภายในรังผึ้ง ซึ่งแตกต่างจากเกสรที่เก็บได้ในทุ่ง เนื่องจากสารคัดหลั่งของผึ้งหาอาหารจะกระตุ้นกระบวนการการหมัก ซึ่งระหว่างกระบวนการนี้ การเปลี่ยนแปลงทางชีวเคมีจะทำลายผนังของเมล็ดเกสรของดอกไม้และทำให้อาหารมีความพร้อมในการดูดซึมมากขึ้น

ผึ้งสอดส่ายจะนำเกสรกลับมาที่รังผึ้ง และมอบเกสรให้กับผึ้งงานตัวอื่นๆ ซึ่งจะบรรจุเกสรในเซลล์โดยใช้ศีรษะ ในระหว่างการเก็บและอาจรวมถึงขั้นตอนการบรรจุ เกสรจะถูกผสมกับน้ำหวานและสารคัดหลั่งน้ำลายของผึ้ง ซึ่งเป็นสัญญาณเริ่มต้นของกระบวนการหมักกรดแลคติก ภายในรังผึ้ง เกสรผึ้งที่เก็บนี้ทำหน้าที่เป็นแหล่งโปรตีนหลักซึ่งมีความสำคัญต่อการเลี้ยงตัวอ่อนและผึ้งหนุ่ม มันให้สารอาหารหลักที่จำเป็นต่อการเจริญเติบโตและพัฒนาการของพวกมัน 

 การใช้เป็นอาหารเสริม 
เกสรผึ้งถูกโฆษณาโดยผู้เชี่ยวชาญด้านสมุนไพรว่าเป็นวิธีรักษาโรคต่างๆ ขนมปังผึ้งมีความอุดมสมบูรณ์ด้วยธาตุแร่ ดินเหนียว และสารฟีนอลิก 

ความเสี่ยงที่อาจเกิดจากการบริโภคเกสรผึ้งรวมถึงการปนเปื้อนของไมโคทอกซินจากเชื้อรา ยาฆ่าแมลง หรือโลหะพิษ เกสรผึ้งปลอดภัยสำหรับการใช้ระยะสั้น แต่คนที่แพ้เกสรอาจเกิดอาการแพ้ เช่น หายใจลำบาก ผื่นลมพิษ บวม และช็อกจากภูมิแพ้ เกสรผึ้งไม่ปลอดภัยสำหรับหญิงตั้งครรภ์และไม่ควรใช้ในระหว่างการให้นมบุตร สำนักงานคณะกรรมการอาหารและยาเตือนให้ระวังการใช้ผลิตภัณฑ์บางชนิดที่ทำจากเกสรผึ้ง เนื่องจากประกอบด้วยสารที่ไม่ได้รับการอนุมัติ เช่น ซิบุทรามีน และฟีนอลฟทาเลอิน
# เดอะวินเนอร์เทกส์อิตออล
"เดอะวินเนอร์เทกส์อิตออล"  เป็นเพลงจากวงป็อปจากสวีเดน แอ็บบ้า เป็นซิงเกิลแรกของวงจากอัลบั้ม Super Trouper ซิงเกิลออกวางขายเมื่อวันที่ 21 กรกฎาคม ค.ศ. 1980 เป็นเพลงบัลลาดที่สะท้อนให้เห็นถึงจุดจบของความรัก หน้าบีของซิงเกิลเป็นเพลงที่ไม่ได้อยู่ในอัลบั้ม ชื่อ "Elaine" ซิงเกิลนี้ขึ้นอันดับ 1 ในสหราชอาณาจักรยาวนาน 2 สัปดาห์http://www.theofficialcharts.com/all_singles_song.php?id=463